b'\n_START_ARTICLE_\n\xc4\x8carovnik (film)\n_START_SECTION_\nZgodba\n_START_PARAGRAPH_\nIvan Sergejevi\xc4\x8d Puhov je zaljubljen v mlado in privla\xc4\x8dno Aljono Igorevno Sanino. Izka\xc5\xbee se da Sanina dela kot \xc4\x8darovnica na Raziskovalnem in\xc5\xa1titutu za magijo v malem ruskem mestu. Pripravili so \xc5\xbee poroko, vendar jo je urok zimskega srca \xc5\xa0emahanske na prigovarjanje ljubosumnega Satanejeva prepre\xc4\x8dil. Satanejev je svoji \xc5\xa1efici \xc5\xa0emahanski natvezil, da se bo Sanina poro\xc4\x8dila z njenim zaro\xc4\x8dencem Kivrinom, in ne s Puhovom. Ogor\xc4\x8dena \xc5\xa0emahanska uka\xc5\xbee Sanini naj pozabi na Puhova in naj se raje poro\xc4\x8di s Satenejevom. To se bo tudi zares zgodilo, razen \xc4\x8de Sanina ne poljubi Puhova pred polno\xc4\x8djo novoletnega ve\xc4\x8dera. Ljubezensko razmerje so se namenili re\xc5\xa1iti njeni prijatelji, mojstri \xc4\x8darovnih gozdov, zaposleni na NUINU (Znanstveni univerzalni in\xc5\xa1titut nenavadnih uslug). Tako so Puhova vkrcali na vlak.'